procesaur/Wiki.mk huggingface dataset:
Дорин Мејн

Дорин ( Дори ) С. Таа е професорка по биоинформатика на Катедрата за хортикултура на Државниот универзитет во Вашингтон.
1 Образование
Мејн е по потекло од Шкотска. Се стекнала со диплома по наука и индустриски студии на Универзитетот во Единбург Напиер, а продолжила со постдипломски студии на Универзитетот во Стратклајд, каде што магистрирала за управување со информации пред да го заврши докторатот. по бионаука и биотехнологија.
2 Кариера
Таа се преселила на Универзитетот Клемсон во САД како постдокторски истражувач, и продолжила таму како директор за биоинформатика и доцент по генетика и биохемија. Во 2005 година се преселила на нејзината сегашна позиција на Државниот универзитет во Вашингтон. Таа два мандата работела како привремен претседател на Одделот за хортикултура од 2019 година.
Пријатели (филм од 1972)

„Пријатели“ (српскохрватски: ''Prijatelji'') — југословенски тв-филм од 1972 година, во режија на Марио Фанели (Mario Fanelli), снимен по сценариото на Ивица Иванац. Улогите ги играат: Рајко Бундало, Бранко Супек, Жарко Поточњак, Марија Секелез, Фабијан Шоваговиќ, Јелица Ловриќ-Влајки, Нада Брукмајер, Златко Мадуниќ и Едо Перочевиќ. Монтажата е дело на Живка Топлак, а директор на фотографијата е Бранко Иватовиќ.
1 Синопсис
Поради апсурден сплет на околностите, двајца невработени момци се претвораат во бегалци од законот...
Бетмен од иднината: Враќањето на Џокерот

''Бетмен од иднината: Враќањето на Џокерот'' (|Batman Beyond: Return of the Joker) — американски анимиран филм од 2000 г., пуштен право на видео, заснован на стриповите за суперхеројот Бетмен и неговиот непријател Џокерот. Хронолошки ја следи епизодата „Kings' Ransom“ од анимираната серија „Бетмен од иднината“. Пред објавувањето, филмот бил многу монтиран: сцените на насилство и дијалог биле сменети. Изворната верзија подоцна била објавена на ДВД со оценка PG-13.
1 Содржина
Опасниот злосторник Џокер, за кој долго време се мислело мртов, ненадејно се враќа во Готам и е соочен со новиот Бетмен, Тери Макгинис. Тој се обидува да спречи грабежи извршени од бандата на Џокерот, но ништо не успева. Стариот Брус Вејн, во меѓувреме, се враќа на раководството на неговата фирма, што го обесхрабрува младиот кандидат за највисоката должност, Џордан Прајс. За жал, токму во заштитената корпорација Џокерот го напаѓа Вејн, кој држел говор, шокирајќи го и одбележувајќи го неговото воскресение. Во исто време, неговите луѓе тајно крадат опрема од лабораторијата на фирмата; сè уште не е јасно зошто на злосторниците им била потребна висока технологија. Тери се обидува да открие зошто Џокерот толку многу го мрази Брус и како од сите непријатели на Бетмен-Вејн, лудиот кловн е најмалку познат. Наместо да објасни, Брус бара Тери да го врати оделото на лилјакот, тие се караат, и Макгинис заминува. После ова, Џокерот ја напаѓа пештерата на Бетмен, а неговата банда се обидува да ја фати Дејна, девојката на Тери. Вејн се наоѓа лице в лице со „пријателот што дошол да се поздрави“ и е отруен со отров од смеа заедно со своето куче. Сега Макгинис, борејќи се со најозлогласениот психопат, мора да открие што се случило пред 30 години и каква врска имаат Брус, Барбара Гордон и Тим Дрејк со тајната на Џокерот.
2 Улоги
Вил Фридл, Тери Макгинис / Бетмен од иднината
Кевин Конрој, Брус Вејн / изворниот Бетмен
Марк Хамил, Џокерот и Џордан Прајс
Енџи Хармон, комесарката Барбара Гордон / Бетгрл
Дин Стоквел, Тим Дрејк / Робин
Арлин Соркин, Харлин Квинзел / Харли Квин и Ејми
Мелиса Џоан Харт, Дилија и Дидри Денис / Ди-Ди
Мајкл Розенбаум, Стјуарт Картер Винтроп Трети / Гул
Дон Патрик Харви, Чарлс Банц / Чако
Хенри Ролинс, Бенџамин Нокс / Бонк
Френк Велкер, Вуф / кучето Ејс
Лорен Том, Дејна Тен
Рејчел Ли Кук, Челси Канингам
Тери Гар, Мери Макгинис
Рајан О'Донохју, Метју „Мет” Макгинис
Верни Вотсон-Џонсон, г-ѓа Џојс Кар
Мери Шир, г-ѓа Дрејк
Џејсон Стенфорд, бандит
Андреа Романо, Џеј-Џеј / Џокер Помладиот
Мицубиши

Мицубиши или Мицубиши моторс (јапонски: 三菱自動車工業株式会社) — јапонско мултинационално претпријатие за производство на автомобили, со седиште во Минато, Токио. Во 2011 година, Мицубиши бил шестиот најголем автопроизводител во Јапонија и 19-тиот најголем производител во светот. Од октомври 2016 година, Мицубиши е во делумна сопственост (34 %) на Нисан и дел од алијансата Рено-Нисан-Мицубиши. Исто така, Мицубиши моторс е дел од групацијата Мицубиши. Претпријатието Мицубиши моторс е основано во 1970 година. Во минатото, дел од Мицубиши моторс било и претрпијатието кое произведува камиони, автобуси и градежни возила, но денес, тоа е во сопственост на Дајмлер трак, а Мицубиши има само мал сопственички дел.
1 Галерија
Џокер (лик)

Џокер (од |Joker — шегобиец, шут) — суперзлобник од DC Comics, главниот и најголемиот непријател на суперхеројот Бетмен. Џокерот носи виолетово одело и се бори со предмети што се стилизирани како кловновски реквизити. Се смета за еден од најголемите ликови од стрипови и злобници, неговата популарност му овозможила да се појавува во сите видови производи од популарната култура.
Во неговите појавувања во стрипови, Џокерот е претставен како злосторнички гениј. Воведен како психопат со искривена, садистичка смисла за хумор, ликот станал главно безопасен, комичен шегобиец во доцните 1950-ти како одговор на регулативата од страна на Кодексот на стриповите, пред да се врати на своите потемни корени во раните 1970-ти (иако некои од неговите покомични одлики биле задржани за многу отелотворувања на ликот). Како непријател на Бетмен, Џокерот бил дел од определувачките приказни на суперхеројот, вклучувајќи го и убиството на Џејсон Тод — вториот Робин и подредениот на Бетмен — и парализата на една од сојузниците на Бетмен, Барбара Гордон. Џокерот имал различни можни приказни за потеклото за време на неговото децениско појавување. Најчестата приказна го вклучува неговото паѓање во резервоар со хемиски отпад што му ја избелува кожата и му ја претвора косата зелена, а усните светлоцрвени; добиеното обезличување го доведува до лудило. Како антитеза на Бетмен во личноста и изгледот, Џокерот критичарите го сметаат за негов совршен противник.
1 Животопис
Неговото минато е непознато. Самиот не памети ништо за себе и раскажува различни приказни, што го прави уште потаинствен. Најпопуларната теорија е дека Џокерот бил обичен бедник што ја напуштил работата за да стане комичар и да ги смее луѓето. Но бидејќи никој не се смеел на неговите шеги, Џокерот бил несреќен. Неговата сопруга Џејни секогаш го поддржувала и очекувала дете од него. Еден кобен ден нивниот стан се запалил и таа и нивното бебе починале. Во неуспешен грабеж, Џокерот паѓа во хемикалии, Бетмен го брка и станува злобникот по кој е познат. Тој не го гледа Бетмен како човек во костум, туку како чудовиште што личи на ѓаволски лилјак. Според стриповите, тој извршил над 2.000 убиства (вклучувајќи ги и неговите насилници и други злобници), кои би му донеле долг доживотен затвор, но разбеснетиот кловн никогаш не бил осуден на затвор поради неговата душевна состојба. Во неговото прво појавување во стриповите, Џокерот бил претставен како мрачен и опасен злосторник, но во подоцнежните години, стрип-писателите го претвориле во многу побезопасен лик, речиси безвреден шегобиец. Во поновите стрипови, Џокерот повторно се враќа на своите темни корени. Како една од омилените теми на современите стрип-писатели е неговата лична омраза кон Бетмен, поради која понекогаш намерно се обидува да ги повреди блиските (го убива Џејсон Тод — вториот Робин и ја парализира Барбара Гордон, попозната како првата Бетгрл). Познато е дека го мрази Најтвинг (англ. ''Nightwing'' — првиот Робин или Дик Грејсон) затоа што никогаш не успева да го повреди како другите сојузници на Бетмен.
Долно Село (Костурско)

Долно Село — поранешно село во Костурско, Егејска Македонија, на територијата на денешната општина Костур во областа Западна Македонија, Грција.
1 Географија
Селото се наоѓало во непосредна близина на селото Черешница, денес во атарот на тоа село.
2 Историја
Долно Село било напуштено од жителите кои барале поповолни услови за живот, и така ја основале Черешница. Старата месност сè уште се нарекува Долно Село.
ICA Банка

ICA Банка е шведска банка основана во февруари 2002 година. Таа е во сопственост на малопродажниот синџир ICA AB и нуди финансиски услуги за шведските клиенти. ICA Банка им олеснува на клиентите на шведските продавници на ICA да управуваат со нивните финансии и во тој процес ги зајакнува нивните врски со ICA. ICA Банка проценува дека околу 500.000 клиенти ги користат нејзините банкарски услуги. Таа е една од 20-те најголеми банки во Шведска.
1 Наводи
Јазија

Јазија (|Βοσκοτόπι, ''Воскотопи''; до 1969 г. ''Γιάζα'', ''Јаза'',''Γιάζια'', ''Јазија'') — поранешно село во Костурско, Егејска Македонија, на територијата на денешната општина Костур во областа Западна Македонија, Грција.
1 Географија
Селото се наоѓало високо на планината Саракина, на западниот брег на реката Јазовино, притока на Лошничка Река (Порос).
2 Историја
Во XVIII век Јазија (''јазови'' на грчки) било едно од неколкуте мали сточарски селца расеани по планината Саракина. Жителите биле подложени на терор од турските разбојници, и затоа се иселиле во селата Горенци, Куманичево и Чурилово, но еден дел и во Лошница — семејството Дјафис, кое го оставило земјиштето во завештание на Чуриловскиот манастир, подоцнежниот чифлик Кукуфика.
Ремек-дело

Ремек-дело (погрешно: ''ремек дело'', ''ремекдело'') — дело од висока класа, мајсторско, врвно и безвременско уметничко дело во кое се вложени оригинални мисли, талент и творештво. Тоа е врвно достигнување на уметноста и занаетчиството. Тоа е дело што е исклучително добро прифатено од критиката и јавноста, и обично е најдоброто дело на уметникот што ја крунисува неговата кариера.
Некои од класичните примери на ремек-дела се:
*''Мона Лиза'' од Леонардо да Винчи
*''Давид'' од Микеланџело
*''Герника'' од Пабло Пикасо
*''Хамлет'' од Вилијам Шекспир
и многу други. Кое уметничко дело ќе биде прогласено за ремек-дело зависи од културата и традициите. На пример, некои филмови од добата на немото кино се сметаат за ремек-дела од стручњаци, но ова мислење не го дели пошироката јавност. Многу често некои генијални дела се тешко разбирливи од нестручњаци. Исто така, понекогаш уметничките ремек-дела се препознаваат како такви дури по смртта на творецот.
S-Банка

S-Банка е финска банка за малопродажба и менаџирање со богатство. Таа е во сопственост на СОК корпорација и регионалните задруги во S-Групација, финска кооперативна организација за трговија на мало.
S-Банка е првата таканаречена „супермаркет банка“ во Финска со 776 вработени (2022 година).
На крајот на 2022 година, банката имала околу 3,2 милиони клиенти.
На 31 мај 2023 година, Ханделсбанка потпишале договор со S-Банка, Ома Заштеда Банка Плц (ОмаСп) и Фениа Лајф Осигурување Компани Лтд. за продажба на финскиот бизнис на банката за малопродажно банкарство, управување со средства и инвестициски услуги на S-Банка, нејзиниот бизнис за мали и средни претпријатија на Ома Сп и неговиот бизнис за животно осигурување, вклучувајќи инвестиции, пензиско и заемно осигурување, на Фениа.
Страните очекуваат трансакцијата да биде завршена во втората половина на 2024 година. По комплетирањето, S-Банка ќе стане четврта по големина банка во малопродажните станбени кредити и депозити на финскиот пазар.
S-Банка е назначена како Значајна институција од стапувањето во сила на Европската банкарска супервизија кон крајот на 2014 година, и како последица таа е директно надгледувана од Европската централна банка.
1 Казни
Во 2019 година, С-Банка била казнета околу. 1 милион евра поради слабото следење на перењето пари. Не било пронајдено вистинско перење пари, но проблемот бил во лошата усогласеност со законските барања „познајте го вашиот клиент “.
Мазда

Мазда (јапонски: マツダ株式会社|) — јапонско мултинационално претпријатие за производство на моторни возила, со седиште во Фунчу, Хирошима. Претпријатието е основано на 30 јануари 1920 година од Џуџиро Мацуда, под името Тојо Корк Коџо, за се занимавало со производство на тапи. Во 1927 година го променило името во Тојо Коџо, а четири години подоцна започнало да произведува автомобили. Името „мазда“ е изведено од Ахура Мазда, богот на хармонијата, интелигенцијата и мудроста во зороастризмот, како и од презимето на основачот. Мазда е еден од најголемите автопроизводители во светот. Во 2015 година, производството изнесувало 1,5 милиони возила од кои речиси еден милион биле произведени во Јапонија, а останатите во другите земји. Истата година, Мазда се наоѓала на 15. место во светот според бројот на произведените автомобили. Таа е позната и по учеството во автомобилските трки при што во 1991 година нејзиниот модел Мазда 787В победил на познатат трка 24 часа Ле Ман. Инаку, Мазда е вклучена во неколку соработки и алијанси со други автопроизводитлеи, како: Тојота, Нисан, Исузу, Сузуки и Форд.
1 Галерија
Банка на Сенсбери

Банка на Сенсбери е британска банка во целосна сопственост на Сенсбери, национален синџир супермаркети во Обединетото Кралство. Банката започнала со тргување на 19 февруари 1997 година како заедничко вложување помеѓу Ј Сенсбери и Банка на Шкотска. Сенсбери ја презеле целосната сопственост на банката во јануари 2014 година.
Седиштето на банката се наоѓа во Единбург, Шкотска, а нејзиното седиште во Лондон, Англија. Во 2017 година имале над 2,1 милиони активни клиенти.
На 18 јануари 2024 година, Сенсбери ја објавиле својата намера да го „исфрлат“ својот банкарски оддел, но не обезбедиле распоред за тоа.
1 Историја
Сенсбери и Банка на Шкотска (подоцна подружница на Банкарската групација Лојдс ) ја формирале банката како заедничко вложување, и таа добила целосна банкарска лиценца од Банката на Англија во јануари 1997 година. Лансирана на 19 февруари 1997 година.
На 8 мај 2013 година, Сенсбери објавиле дека ќе купат 50% удел во бизнисот во сопственост на Банкарската групација Лојдс. Трансферот бил завршен на 31 јануари 2014 година, а Сенсбери Банка станала подружница во целосна сопственост на Ј Сенсбери плц.
2 Услуги
Банката обезбедува низа финансиски производи, вклучувајќи патни пари, осигурување, кредитни картички, заштеди и заеми, откако се повлекле од хипотекарниот пазар во 2019 година. Тие се овластени од Управата за прудентна регулатива и се регулирани и од Управата за финансиско однесување и од Управата за прудентно регулирање. Производите на Сенсбери Банка се поврзани со шемата за наградување Нектар и може да се аплицираат за онлајн или телефонски.
3 Финансии
Во финансиската година 2019-2020, банката имала приход од 323 милиони фунти, депозити на клиенти од 6,3 милијарди фунти и вкупна актива од 9,4 милијарди фунти.
Л’ка

Л’ка, Л’нка или Л’нга (|Λάκκα) — поранешно село во Костурско, Егејска Македонија, на територијата на денешната општина Костур во областа Западна Македонија, Грција. Било населено со Македонци.
1 Географија
Селото се наоѓало северно од Костурското Езеро, на 3 км северозападно од Тиолишта и на 3 км југоисточно от Шестеово. Лежело во југоисточното подножје на ридот на кој е сместена тврдината Градиште, поистоветена со градот Лонга или Лонгос, спомнат од средновековните автори.
2 Историја
Селото е основано на крајот од византиското и почетокот на османлиското време. Спомнато е од Франсоа Пуквил во „Патешествија во Грција“ (1820, 1822 и 1826) како македонско село
Селото е напуштено пред 1880 г. поради свлечишта и поплави од реката која се спушта од Вишени, како и поради разбојништвото на албанските банди. Според Тодор Симовски селото се распаднало во немирните години на XVIII век, и неговите жители, заедно со оние од Старо Тиолишта го основале новото село Тиолишта.
Западно од Тиолишта се наоѓа црквата на Л’ка, наречена „Св. Атанасиј“, изградена во 1858 г.
Рудишта

Рудишта — поранешно село во Костурско, Егејска Македонија, на територијата на денешната општина Костур во областа Западна Македонија, Грција. Било населено со Македонци.
1 Географија
Селото се наоѓало во денешниот атар на селото Косинец.
2 Историја
Ова мало село е напуштено од жителите во немирните години кои, заедно со оние на четири околни села, го создале селото Косинец.
Саткова Чешма

Саткова Чешма — поранешно село во Костурско, Егејска Македонија, на територијата на денешната општина Костур во областа Западна Македонија, Грција.
1 Географија
Селото се наоѓало во денешниот атар на Четирок.
2 Историја
Селото е напуштено и жителите го основале Четирок.
Селиште (Костурско)

Селиште (дијалектно: ''Селишче'') — поранешно село во Костурско, Егејска Македонија, на територијата на денешната општина Костур во областа Западна Македонија, Грција. Било населено со Македонци.
1 Географија
Селото се наоѓало во денешниот атар на селото Поздивишта.
2 Историја
Ова мало село е напуштено од жителите во немирните години и тие го основале Поздивишта.
Свети Ѓорѓи (Костурско)

Свети Ѓорѓи — поранешно село во Костурско, Егејска Македонија, на територијата на денешната општина Костур во областа Западна Македонија, Грција.
1 Географија
Селото се наоѓало во денешниот атар на селото Косинец.
2 Историја
Ова селце е напуштено од жителите во немирните години кои, заедно со оние на четири околни села, го создале селото Косинец.
CYP11A2

Cyp11a2 е ген кај риба што ја кодира CYP450 монооксигеназата, која првично била идентификувана кај Риба зебра ( ''Danio rerio'' ), е изозим и паралог на рибата CYP11A1, ја катализира конверзијата на холестеролот во прегненолон.
NKX3-3

NK3 Хомеокутија 3, исто така позната и како NKX3-3, zax, хомеокутија гајда или зампоња е паралоген ген на NKX3-2.Името го добил по италијанскиот инструмент наречен зампоња. NKX3-3 истиот не е присутен во човечкиот геном.
1 Функција
NKX3-3 е фактор на транскрипција на хомеодомен. Тој игра улога во развојот на ларвниот скелет на анураните полноглавци. Уништувањето на овој ген за хомеокутија е поврзан со NKX3-2 во ''Xenopus laevis'' предизвикува фатална деформација на главата, исчезнување на 'рскавицата на вилицата и поместени мускулни вметнувања.
CYP11C1

Cyp11c1 е ген од риба кој го кодира ензимот CYP450, кој првично бил пронајден во риба зебра ( ''Danio rerio'' ), овој ензим главно го катализира формирањето на кортизол и 11-Кетотестостерон (11-KT). 11-KT е ендогениот андроген во рибата зебра. CYP11C е ортолог на CYP11B, CYP11B1 на четириношци еволуирал од CYP11C1 на риба, а CYP11B/11C се охонолози на CYP11A, кои се дуплираат за време на настанот 2R .
Ресички ген

Ресички гени се важни во функционирањето на засечената сигнална патека.
Во ''Drosophila melanogaster'' (овошната мушичка) генот на раб (fng) бил идентификуван како дел од механизмот на засекот од д-р Кенет Ирвин од Институтот Ваксман во Рутгерс. Подоцна врз основа на сличноста, гените ''за манична раб'' ( MFNG ), ''радикална раб'' ( RFNG ) и ''лудачки раб'' ( LFNG ) биле идентификувани кај цицачите.
Ресни гени шифрираат специфични за O-фукоза β-1,3-N-ацетилглукозаминилтрансферази ( GlcNAcT ) гликозилтрансферази.
Генските производи на радикалниот раб го стимулираат апикалниот ектодермален гребен во формирањето на пупки на екстремитетите.
Членовите на семејството Fringe на глувчето и човекот се мапираат на три различни хромозоми:
* Mfng мапира на глувчето Chr 15 и на човекот Chr 22.
* Lfng мапира на глувчето Chr 5 и човечки Chr 7.
* Rfng мапира на глувчето Chr 11 и човечки Chr 17.
Семејство CYP305

Цитохром P450, семејство 305, познат и како CYP305, е животинско семејство цитохром P450 кое се наоѓа во геномот на инсектите. Првиот ген идентификуван во ова семејство е CYP305A1 од ''Drosophila melanogaster'' ( овошна мушичка ).
Семејство CYP14

Цитохром P450, семејство 14, познат и како CYP14, е фамилија на нематода цитохром P450 монооксигеназа. Првиот ген идентификуван во ова семејство е CYP14A1 од ''Caenorhabditis elegans''. Функцијата на повеќето гени во ова семејство е непозната.
Семејство CYP11

Цитохром P450, семејство 11, исто така познат како CYP11, е хордна цитохром P450 монооксигеназа семејство. Оваа фамилија содржи многу ензими вклучени во стероидогенезата, како што е ензимот за расцепување на страничниот синџир на холестерол (CYP11A1), стероид 11β-хидроксилаза (CYP11B1) и алдостерон синтаза (CYP11B2). CYP11 може да се подели на A до E пет подфамилии, и CYP11A се охонолози на CYP11C, кои се удвоиле за време на настанот 2R, а CYP11B на тетраподот еволуирал од CYP11C на неговите предци риби, пронајдени во CYP11D и амфиоксус. Ова не се типични подфамилии на CYP, кои споделуваат најмалку 40% идентитет на аминокиселини, членовите помеѓу подфамилијата CYP11A и B се само 37,5-38,8% идентични, и гените CYP11D и E кои се гледаат во модерните ланцели ( ''Branchiostoma floridae'', древна гранка на хордни животни) е 39% идентична со сом CYP11A1.
Семејство CYP13

Цитохром P450, семејство 13, познат и како CYP13, е белковинско семејство на цевчести црви цитохром P450 монооксигеназа. Првиот ген идентификуван во ова семејство е CYP13A1 од ''Caenorhabditis elegans''.
CYP13 може да се подели на подфамилија CYP13A и CYP13B, и CYP13B била именувана фамилија CYP16 на почетокот на своето откритие, кои биле прекинати и променети на сегашното име, поради неговата генетска врска со подфамилијата CYP13A.
1 Гените во C. elegans
ген, Биолошки функции, Должина на протеин , Уп
CYP13A1, 519
CYP13A2, 515
CYP13A3, 520
CYP13A4, 520
CYP13A5, Формирање Дауер, 520
CYP13A6, 518
CYP13A7, Формирање Дауер, Детоксикација, 518
CYP13A8, Кисел стрес, 509,
CYP13A9, псевдоген
CYP13A10, 519
CYP13A11, 517
CYP13A12, Липидниот метаболизам, 518,
CYP13B1, 510
CYP13B2, 511
Семејство CYP15

Цитохром P450, фамилија 15, исто така познат како CYP15, е животинско семејство цитохром P450 пронајдено во геномот на инсектите, вклучено во биосинтезата на јувенилниот хормон. Првиот ген идентификуван во оваа фамилија е DpCYP15A1 од ''Diploptera punctata'' ( тихоокеанска бубашваба ), кодира епоксидаза на метил фарнезоат, претходник на јувенилен хормон, сам со неговиот ортолог TcCYP15A1 во ''Tribolium castaneum'' буба (црвенкаста).
Семејство CYP16

Цитохром P450, семејство 16, исто така познат и како CYP16, е животинско белковинско семејство цитохром P450 монооксигеназа. Ова семејство било последното признаено семејство на 'рбетници CYP, и е отсутно во геномот на цицачите и рибите зебра, но се наоѓа во други риби и многу без'рбетници, вклучително и некои многу стари гранки, како што се ''Trichoplax'' и ''Oscarella carmela''. Синтениското мапирање на членовите на семејството CYP16 што покажува врски со членовите на семејството CYP26, значи дека CYP26 на четириношци може да еволуира од CYP16 на риба.
Во минатото, семејството CYP16 се однесува на некои гени на цевчести црви ( округли црви ), кои биле прекинати и променети во Цитохром P450, семејство 13, подсемејство Б ( CYP13B ), поради неговата генетска врска со подсемејството CYP13A .
КИА

Киа или Киа Моторс (корејски: 기아) — јужнокорејско претпријатие за производство на автомобили, со седиште во Сеул. Киа е вториот најголем автопроизводител во Јужна Кореја, со вкупна продажба од над 2,8 милиони возила во 2019 година. Од 2015 година, Киа е во сопственост на Хјундаи, кој поседува 33,88 % од акциите. Истовремено, Киа има сопственички удели во повеќе до 20 подружници на Хјундаи. Според објаснувањето на претпријатието, името „Киа“ е изведено од корејските знаци 起 (што значи: изгрева, се крева) и 亞 (што значи: Азија), така што зборот „Киа“ буквално значи „Изгрева од Источна Азија“.
1 Галерија
Семејство CYP26

Цитохром P450, семејство 26, исто така познат и како CYP26, е белковинско семејство на цитохром P450 монооксигеназа на цицачи пронајдена во човечкиот геном. Во човечкиот геном има три членови, CYP26A1, CYP26B1 и CYP26C1. Синтениското мапирање на членовите на семејството CYP26 што покажува врски со членовите на семејството CYP16 на многу без'рбетници, значи дека CYP26 на четириношци може да еволуирал од CYP16 на рибите.
Семејство CYP12

Цитохром P450, семејство 12, исто така познат и како CYP12, е белковинско семејство на цитохром P450 пронајдена во геномот на инсектите и припаѓа на митохондријалниот клан ''CYP'' s, кој се наоѓа во внатрешната мембрана на митохондриите (IMM). Првиот ген идентификуван во ова семејство е CYP12A1 од ''Musca domestica'' ( куќна мушичка ), кој е вклучен во отпорноста на инсектициди. Локализација на протеинот CYP12A1 во митохондриите со имунохистохемија и апсолутна зависност од донатори на митохондријални електрони адренодоксин редуктаза и адренодоксин.
Генот за зајаци CYP8B1 бил именуван CYP12 на почетокот на неговото откритие, бидејќи го хидроксилирал неговиот стерол супстрат на позицијата 12. Сепак, CYP12 е семејство на инсекти P450 пронајдени во митохондриите, па овој ген бил преименуван во CYP8B1.
CYP26A1

Цитохром P450 26A1 е белковина кој кај луѓето е кодиран од генот ''CYP26A1''.
1 Функција
Овој ген кодира член на суперфамилијата на ензими на цитохром P450. Протеините на цитохром P450 се монооксигенази кои катализираат многу реакции вклучени во метаболизмот на лековите и синтезата на холестерол, стероиди и други липиди . Овој протеин на ендоплазматичен ретикулум делува на ретиноидите, вклучително и целосно-транс-ретиноична киселина (RA), со 4-хидроксилациски и 18-хидроксилациски активности. Овој ензим го регулира клеточното ниво на ретиноична киселина која е вклучена во регулирањето на генската експресија и во ембрионалните и во возрасните ткива. Пријавени се две алтернативно споени транскриптни варијанти на овој ген, кои ги кодираат различните изоформи.
CYP26A1 е прекумерно изразен во клетките на рак на дебелото црево во споредба со нормалниот епител на колонот, но нема независна прогностичка вредност кај пациенти со колоректален карцином.
Пежо

Пежо (француски: ''Peugeot'') — франуско претпријатие за производство на моторни возила, во сопственост на Стелантис (''Stellantis''). Почетоците на Пежо датираат од 1810 година, кога бил основан семејниот бизнис кој е претходник на сегашното претпријатие, поради што Пежо се смета за најстарото автомобилско претрпијатие во светот. На 20 ноември 1858 година, Емил Пежо го поднел логото со лавот за регистрација, а Арман Пежо (1849-1915) го направил првиот автомобил на Пежо — трицикл со мотор на пареа. Во 1886 година, тие се здружиле со Леон Серполе и во 1890 година направиле автомобил на погон со внатрешно согорување, кој го користел моторот на Дајмлер.
Семејството и претпријатието Пежо потекнуваат од градот Сошо, каде и денес постои голема фабрика на Пежо, а таму се наоѓа и Музејот на Пежо. Во февруари 2014 година, акционерите го усвоиле планот за рекапитализација на Групата ПСА со кој француската влада и кинеското претпријатие Донгфенг Моторс купиле по 14 % од акциите, со што семејството Пежо ја загубило контролата врз претпријатието.
1 Галерија
Сесил Воге

Сесил Инес Ботвел Воге ФРСЕ (1898 &#x2013; 1978) бил шкотски лекар, биохемичар и генетичар од 20 век. Специјалист за контрацепција, во авторство најчесто се јавува како C. I. B. Voge.
1 Живот
Воге бил роден во Единбург во 1898 година, син на Јоханес Антон („Џон Ентони“) Воге (д.1931) и неговата сопруга Елизабет Маргарет Ботвел. Тие живееле на местото Гилмор 46. Куќата датира од 18 век и е една од најголемите на улицата.
Во Првата светска војна се приклучил на Кралскиот летечки корпус како втор поручник.
Во 1930 година бил избран за член на Кралското друштво на Единбург за неговиот придонес во хемијата. Негови предлагачи биле Ендрју Причард, Вилијам Радерфорд, Џорџ Џејмс Алман и Џон Хатон Балфур.
Во 1933 година тој преземал важна студија, финансирана од Фондацијата Рокфелер и под раководство на FAE Crew во Одделот за истражување за одгледување животни во Единбург. Оваа студија за ризиците и придобивките од контрацепцијата била наречена „ ''Студија на Воге“'', но предизвикала огромен раскол со Кру, кој потоа го нарекол предавник на науката, затоа што додал емоции во студијата.
Воге се повлекол во Хемпстед во 1963 година Починал на 19 јуни 1978 година. Тој е погребан со неговите родители на гробиштата Гранџ во јужен Единбург. Гробот лежи во најисточниот линеарен дел свртен кон главната источна патека.
2 Семејство
Тој се оженил со Лили околу 1930 година. Нивни деца биле Сесили Џеј Би Воге и Ентони ВБ Воге.
3 Публикации
*''Човечките крвни групи'' (1929)
*''Сегашната состојба на трговијата со контрацептивни средства'' (1933)
*''Хемија и физика на контрацепција'' (1933)
*''Медицинска употреба на хлорофилот'' (1948)
Гробар

Гробар (|gravedigger) — занимање за човек што погребува мртовци на гробишта.
1 Опис
Копањето гробови е задача што вообичаено ја вршат поединци во различни контексти, од семејно или доброволно вклучување во црквиштата до професионални гробари на општинските или приватните гробишта. Должностите на гробарот можат да се менуваат во голема мера во зависност од околината, почнувајќи од едноставно ископување на гробови до задачи за уредување и обезбедување поддршка на тажачките.
За да копаат гроб, гробарите користат најразлични алатки, вклучувајќи бусеносекачи, ашови, лопати, казми и мотики. Во некои случаи, тешката опрема како багери натоварувачи може да се користи за подобрување на успешноста, особено во индустријализираните земји. Дрвена кутија често се користи за чување на земјата отстранета од гробот, која се собира во близина на местото и се покрива до денот на полнењето, кога почвата се враќа во гробот откако ќе се спушти сандакот.
Копањето гробови бара внимание на подробностите за да се осигура дека гробот е со соодветни размери и за да се смести сандакот без пропаѓање. Распоредбите во врска со длабочината и големината на гробот можат да се менуваат кога ќе се земат предвид последователните погребувања во семејни парцели. И покрај важноста на нивната работа, гробарите историски биле омаловажувани во некои општества, со задачи поврзани со смртта често делегирани на оние што се сметаат за општествено неспособни или припаѓаат на пониските касти во традиционалните системи како што е системот на касти во Индија.
Димитар Малиданов

Димитар Малиданов — македонски сликар и графичар.
1 Животопис
Малиданов е роден на 5 декември 1946 година во воденското село Саракиново, егејскиот дел на Македонија. За време на Грчката граѓанска војна, избегал од земјата во групата таканаречени деца бегалци. Во 1972 година, тој дипломирал на отсекот сликарство на Академијата за ликовни уметности во Љубљана, кај професор Габриел Ступица. По отворањето на Факултетот за ликовни уметности при Универзитетот „Кирил и Методиј“, Малиданов почнал да предава графика на истиот. Работел на факултетот од 1981 до 2010 година, а од 2006 до 2010 година бил негов декан. Автор е на многу самостојни и учесник на многу групни изложби. За својата уметничка и педагошка дејност добитник е на многу награди, меѓу кои и на наградата „11 Октомври“.
Александров мозаик

''Александровиот мозаик,'' или ''Битката кај Ис'', е римски поден мозаик откриен во куќата на Фаун во Помпеја, Италија.
Обично е датиран помеѓу и 100 година п.н.е. и ја прикажува битката помеѓу војските на Александар Велики и Дариј III од Персија. Ова уметничко дело е комбинација на различни уметнички традиции како што се италски, хеленистички и римски. Мозаикот се смета за „римски“ врз основа на поширокиот контекст на времето и неговата локација во тогашната Римска Република. Оригиналот се чува во Националниот археолошки музеј во Неапол. Се смета дека мозаикот е копија на постаро дело од доцниот 4ти или почетокот на 3-от век п.н.е., кое можеби било изработено од Филоксен или Апел од Кос.
Челенџер (шатл)

Челенџер OV-099 (|Challenger) — второто американско вселенско летало (шатл) од програмата „Спејс шатл“, на НАСА. На 28 јануари 1986 г., тој доживеал трагична несреќа за време на неговото пуштање, што дошло до губење на леталото и животите на сите седум члена на екипажот во него. Мисијата на ''Челенџер'', ''STS-51-L'', била долгоочекувана бидејќи ја вклучувала Криста Маколиф, која требала да стане првата учителка во вселената.
1 Несреќа
Несреќата на вселенското летало ''Челенџер'' се случила утрото на 28 јануари 1986 г., кога леталото се распаднало 73 секунди по полетувањето. Леталото било на својата 10-та мисија, позната како ''STS-51-L'', и превезувало седум члена на екипажот, вклучувајќи ја и Криста Маколиф, која требала да биде првата учителка во вселената. Пуштањето на леталото се случило од вселенскиот центар „Кенеди“ на Флорида, а милиони луѓе во живо го следеле полетувањето на леталото. Меѓутоа, кратко време по подигнувањето, се случило катастрофален неуспех. Еден од цврстите ракетни засилувачи (''SRB'') откажал, што предизвикало пукнување на надворешниот резервоар за гориво на леталото и предизвикувајќи избувнување.
Избувнувањето довело до распаѓање на целото вселенско летало, што довело до смрт на сите седум члена на екипажот. Екипажот вклучувал астронаути од различни заднини, како што се инженери, пилоти и стручњаци за товар. Истрагата за несреќата открила дека маната била предизвикана од О-прстените, кои биле гумени заптивки во цврстите ракетни засилувачи. Овие О-прстени станале кршливи на ниските температури на денот на пуштањето, дозволувајќи им на топлите гасови да избегаат и на крајот да доведе до катастрофална грешка.
Несреќата на ''Челенџер'' имала големо влијание врз НАСА и вселенската програма во целост. Тоа довела до значителни промени во безбедносните протоколи и инженерските практики, како и до преоценување на ризиците поврзани со истражувањето на вселената. Трагедијата останува една од најпоразителните мигови во историјата на вселенското истражување, служејќи како потсетник за опасностите што се својствени за поместување на границите на човечкото истражување.
Воено знаме на Загоричани

Военото знаме на Загоричани ― главното воено знаме користено од страна на четите во Македонската Револуционерна Организација во селото Загоричани, Кукушко во време на Илинденското востание. Беше зашиено во август 2-ри кога Костурско беше ослободено од револуционери при Илинденското востание. После задушувањето на востанието некој членови од Илиденската организација со потекло од Загоричани го донирале знамето во македонскиот културен дом во Софија. Но при втората светска војна беше изгубена, денешната локација на знамето не е познато.
1 Историја
Военото знаме на Загоричани беше прв пат веено во време на Илинденското востание, го сошила Маслина Гранчарова. Ја користела селската чета на чело со Никола Марковски за време на Илинденското востание, а негов знаменосец бил најпрвин Георги Поп Христов од Куманичево, а по неговата смрт Иван Калгатронов. Андон Шалев емигрирал во Софија и го зачувал знамето. После тоа беше изгубено знамето. Местото на знамето уште не е познато но некој историчари од Бугарија којшто го содржиле во нивниот архив сметале дека знамето беше изгорено, при втората светска војна, сметаат дека во 1941 беше вратено назад во Загоричани но после изгорено од грчката држава во 1948. До одредено ниво е оспорено авторот на знамето, според голем број на мемоарски литератури се смета Маслина Грнчарова-Иванова како авторката, но според истражувањето на македонскиот историчар Ѓорѓе Миљковиќ тој смета дека авторката е Олга Христова-Шатова. Но ниту двете страни не се сигурни заради недостатоци во мемоарска литература од двете страни, како примерок во дел од мемоарите и писмата од Маслина Грнчарова таа не го спомнува везењето на знамето, туку дека го везело знамето на четите во Д'мбени.
1.1 Карактеристики
Карактеристиките и дизајнот на знамето се делумно оспорени помеѓу македонски историчари и историчари од Бугарија. Во Историографијата на Бугарија се смета дека знамето е составено од македонскиот лав со црвена боја и вид на темно-зелена позадина. Во Македонската историографија се смета дека македонскиот лав кој што беше во делата Христофор Жефаровиќ беше главниот симбол со црна боја и темно-црвена позадина. На знамето лавот е во исправена положба, држи сабја во десната и пушка во левата шепа, а има и круна на главата. Над него, со буквите кои биле во употреба, пишува „СВОБОДА ИЛИ СМЪРТЪ“ тоа беше Слобода или Смрт користејќи ја старата Илинденска азбука, а под него „20 юли, 1903, ЗАГОРИЧЕНИ“ во предов е 20 Јули, Загоричани. Покрај нив во четирите агли биле пришиени фигури на бела полумесечина.
2 Наводи
Димче Протуѓер

Димче Протуѓер (, — , ) — македонски уметник, сликар, резбар и графичар.
Протуѓер е меѓу основоположниците на сликарството во Македонија по Втората светска војна.
1 Животопис
Роден е во семејството на Панде Протуѓеров на 24 октомври 1920 година во Охрид, Кралството на Србите, Хрватите и Словенците. Протуѓер е еден од основачите на ликовната група Денес. Слика предели, мртви природи, прави илустрации за книги и се занимава со дрворезбарство. Бил директор на резбарската школа во Охрид.
Го отпочнува ликовното образование на Школата за применета уметност во Белград во 1939, за да го оформи на Ликовната академија во Софија. Во 1947 година станува член на ДЛУМ. Работел како професор и директор на Резбарското училиште, а потоа како професор и директор на Училиштето за применета уметност во Скопје. Учествувал на групни и самостојни изложби во Македонија и надвор од неа. Се занимавал со сликарство, графика, цртеж, таписерија, зграфито, витраж и извел повеќе монументални композиции во овие техники. Ја добил наградата за животно дело “Бигорски следбеници” од ДЛУПУМ и Орден на братство и единство.
Починал во Скопје на 30 март 1995 година.
Лада

Лада — автомобилска марка на руското државно претпријатие АвтоВАЗ (поранешен ВАЗ). Почнувајќи од 2004 година, автомобилите Лада се продаваат под името LADA (напишано со големи букви и на латиница). Од јануари 2021 до мај 2022 година, заедно со Дачија, Лада била дел од деловната единица на Рено, Лада-Дачија. Првите автомобили на АвтоВАЗ биле произведени со помош на Фиат, а се продавале со името „Жигули“, а во 1973 година се појавила автомобилската марка Лада, најпрвин само на странските пазари, а во 1990-тите станала главен производ на АвтоВАЗ. Во 2016 година, Рено ја презела контролата врз Лада, откако претходно (во 2008 година) започнала техничката соработка меѓу Рено и АвтоВАЗ при што Рено стекнал малцински удел. Меѓутоа, во 2022 година, Лада била вратена во сопственост на руската влада. Надвор до источноевропските земји, возилата Лада обично се познати по далеку пониската цена во споредба со нивните конкуренти.
Апостол Трпески

Апостол Трпески — македонски снимател.
1 Животопис
Трпески е роден на 6 септември 1948 година во Тетово, СФРЈ. Дипломирал на Академијата за театарска, филмска и телевизиска уметност – отсек кинематографија на Универзитетот во Загреб, СР Хрватска.
2 Кариера
Од 1971 до 1992 година, тој работел во Македонската национална телевизија како снимател и директор на фотографија. Снимил многу серии и ТВ-емисии од различни жанрови, направил околу сто репортажи, многу документарни филмови и ТВ- филмови и уште околу сто музички емисии, серии и музички и комерцијални видеа, користејќи секакви технологии.
Од 1992 година, работел како професор и раководител на Катедрата за филм и ТВ камера при Факултетот за драмски уметности, Универзитет „Св. Кирил и Методиј“. Десет години бил продекан на Факултетот за драмски уметности.
Бил член на Друштвото на филмски професионалци на Македонија и член на Советот на Меѓународниот фестивал на филмската камера „Браќа Манаки“. Бил член на Сенатот на Универзитетот Св. Кирил и Методиј“ и на Советот за радиодифузија на Република Македонија. Бил претседател на управниот одбор на Филмскиот фонд на Македонија.
Автор е на книгата ''Филмска и ТВ камера, книга 1 - основа на кинематографијата'' (2000).
За својата работа е награден со многу награди.
3 Филмови
3.1 Како директор на фотографија
* 1993: ''Wonderful World'', сегмент од првиот македонски омнибус „Светло сиво“* 1997: ''Џипси меџик''* 2002: ''Каменот тежи на сопственото место''* 2002: ''Клевета''* 2003: ''Чекор пред времето''* 2003: ''Кај мајсторот јазичар''* 2004: ''Под''* 2006: ''Нави''* 2007: ''Искушение''* 2009: ''Бунило''* 2014: ''До балчак''* 2016: ''Златна петорка''* 2016: ''Љубов и предавство'' (ТВ-серија)
* 2018: ''Црвениот поет'' (10 епизоди)
Џамија (Калково)

Џамија (Калково) — главна селска џамија во селото Калково, во Општина Валандово, Македонија.
1 Местоположба
Џамијата се на сретселото, во непосредна близина на основното училиште во Калково.
2 Историја
Џамијата била срушена во 4 јуни 1996 година од страна на тогашните власти. Следната година била повторно подигната со помош на мештаните и муслимани од цела Македонија.
Во 2019 година, џамијата била повторно срушена, за да биде подигната нова џамија на истото место. Како донатор на новата џамија е граѓанин на градот Истанбул. При поставувањето на камен-темелникот на џамијата, била отворена и просторија за курс по куран изградена од страна на Фондацијата Дијанет од Турција.Í
3 Галерија
4 Поврзано
* Штипско муфтиство
* Калково
Мини (автомобил)

Мини — британска автомобилска марка, основана во 1969 година, која од 2000 година е во сопственост на БМВ. Автомобилите Мини се произведуваат во фабриките во Обединетото Кралство, во Австрија и во Холандија. Името „мини“ започнало да се користи во 1959 година, но дури десет години подоцна станало посебна автомобилска марка, заменувајќи ги претходните „Остин Мини“ и „Морис Мини“. Во 1994 година, БМВ ја купила групата Ровер, која била сопственик на марката Мини.
1 Историја
Првобитно, Мини била линија мали автомобили кои ги произведувало претпријатието Бритиш мотор корпорејшн (''British Motor Corporation'', ''BMC''), кое во 1966 година станало дел од Бритиш мотор холдингс (''British Motor Holdings''), а тоа, пак, се споило со Лејланд моторс (''Leyland Motors'') во 1968 година. Во 1980-тите, претпријатието Бритиш лејланд било поделено и во 1988 година, групата Ровер (која била сопственик на Мини) била купена од Бритиш Ероспејс (''British Aerospace''). Под името Мини се произведувале неколку модели: Морис Мини-Мајнор (Morris Mini-Minor), Остин севен (Austin Seven), Кантримен (Countryman), Моук (Moke), 1275ГТ и Клабмен (Clubman). Посилните верзии на овие модели се продавале со името Купер како резултат на соработката со тркачката легенда Џон Купер. Првобитниот модел Мини се произведувал до 2000 година. Во 1994 година, групата Ровер била купена од БМВ, а во 2000 година била поделена при што БМВ ја задржало марката Мини. Во 1995 година започнало развивањето на современиот модел на Мини, кој на пазарот се појавил во 2001 година.
Ровокопач

Ровокопач (|trencher) — градежна машина што се користи за копање ровови и последователно поставување на комунални услуги (цевководи, кабли, итн.).
1 Примена
Опсегот на примената на ровокопачот е разнообразен:
* олабавување на тврда почва
* отстранување на патна површина
* подготовка на почвата за градилишта
* сечење на земни блокови при пресадување дрвја
Фоте Кирчев

Фоте Николов Кирчев — македонски револуционер, учесник во македонското револуционерно движење, член на Македонската револуционерна организација.
1 Животопис
Кирчев е роден во селото Зелениче во Леринско на 15 март 1875 година, тогаш во Османлиското Царство. Како мал бил на печалба во Цариград. Од 1900 до 1902 година таму имал млекарница. Стапил во ВМОРО на крајот на 1902 година и се вратил во родното село. Пролетта 1903 година добил задача да го убие гркоманскиот андартски капетан Вангел Георгиев, но успеал да го ликвидира само гркоманскиот кмет на Сребрено, по што заминал во комити и влегол во четата на Георги Папанчев. Фоте учествувал во борбата на 1 мај во која загинал војводата Папанчев и потоа останатите комити стапиле во четата на Александар Турунџев. Испратен е со тројца четници во Зелениче да ги собере скриените нелегални браќа Димитар, Алексо и Начо Христови Цандилеви, на 15 мај бил откриен од минувачкиот османлиски гарнизон на Невеска. Во битката што следела загинале Васил и Стефо Которчеви, Јанко Чавков и Михаил Калинов. Останатите четници му се придружиле на Никола Андреев во Мокрени.
На 12 јули четите на војводите Никола Андреев и Турунџев биле предадени и опколени во Горно Котори и Негован од четата на Вангел Георгиев и дел од леринскиот гарнизон. По осум часовна борба Фоте Кирчев бил ранет во рака и заробен од Турците. Бил затворен во Битола, измачуван и осуден на 101 години во окови и испратен во Дијарбекир. Бил амнестиран со општата амнестија од 1904 година и се иселил во Бугарија. Тој го основал на Леринското благотворително братство во август 1919 г. Бидејќи неговата нога била неподвижна, со пари од владата и Борис Сарафов, Кирчев бил испратен на операција во Виена, каде што му била вградена вештачка нога.
Неговата сопруга Крста Христова Цандилева (1881 - ?) исто така била од селото Зелениче. Имале две деца – Никола и Василка. Починал на 31 јануари 1956 година.
2 Наводи
Max Payne 3

Max Payne 3 (буквално: ''Макс Пејн 3'') — компјутерска игра во жанрот пукач од трето лице, продолжение на серијата игри ''Max Payne''. Новата игра била објавена од Rockstar Games на 23 март 2009 г. Објавувањето на трејлерот за играта се случило на 14 септември 2011 г. За разлика од претходните игри во серијата, кои биле развиени од Remedy Entertainment, третиот дел бил развиен од Rockstar Vancouver, Rockstar New England, Rockstar London, Rockstar San Diego, Rockstar Leeds, Rockstar North и Rockstar Toronto.
Играта ''Max Payne 3'' била објавена на 15 мај 2012 г. на две платформи: Xbox 360 и PlayStation 3. На 1 јуни 2012 г., играта била објавена и за Windows.
1 Играчки процес
Играта го користи системот за процедурална анимација Euphoria за да обезбеди реалистично однесување на Макс и неговите непријатели. Во исто време, Макс може да носи само 2 вида оружја (еднорачно, дворачно) и да пука од два различни вида оружја. Состојбата на Макс Пејн и неговата „заматена свест“ се постојано нагласени во играта со графички ефекти што ја искривуваат сликата.
Лазар Бицанов

Лазар Димитров Бицанов — македонски револуционер, учесник во македонското револуционерно движење, член на Македонската револуционерна организација.
1 Животопис
Бицанов е роден во селото Зелениче, Леринско, тогаш во Османлиското Царство. Влегува во редовите на ВМОРО по што во 1899 г. станува претседател на револуционерниот комитет во родното Зелениче заедно со Стојането. Влегува во група за доставки на оружје заедно со Пандил Шишков, Дине Абдураманов и Стефан Настев, а покасно и во околискиот револуционерен комитет во Лерин. Во 1905 г. е осуден на 15 години затвор. Амнестиран е по Младотурската револуција во 1908 година.
Учествувал во Првата светска војна. На 25 декември 1916 г. бил запишан за подофицер во Партизанската чета на Никола Лефтеров.
Бицанов го основал на Леринско благотворително братство во август 1919 г. Учествувал како делегат од Леринското добротворно братство на обединувачкиот конгрес на Сојузот на македонските емигрантски организации во јануари 1923 година.
Тој бил деец на Илинденската организација и во 1927 г. бил избран како нејзин раководител.
2 Наводи